recursal/SuperWikiNEXT-32B huggingface dataset:
**พืดหินปะการังอาโป** เป็นระบบแนวปะการังในฟิลิปปินส์ตั้งอยู่บนน่านน้ำตะวันตกของจังหวัดคันลูรังมินโดโรในช่องแคบมินโดโร ครอบคลุมพื้นที่รวม 34 ตารางกิโลเมตร พืดหินปะการังนี้ถือเป็นระบบแนวปะการังที่ใหญ่เป็นอันดับสองของโลกและใหญ่ที่สุดในประเทศ แนวปะการังและน่านน้ำโดยรอบเป็นพื้นที่คุ้มครองของประเทศโดยใช้ชื่อว่า **อุทยานแห่งชาติพืดหินปะการังอะโป** (ARNP) พืดหินปะการังอะโปเป็นหนึ่งในแหล่งดำน้ำที่เป็นที่รู้จักและเป็นที่นิยมมากที่สุดในประเทศ และอยู่ในรายการเบื้องต้นของแหล่งมรดกโลกของยูเนสโกอีกด้วย

ประวัติศาสตร์การอนุรักษ์
------------------------

พืดหินปะการังอาโปเป็นพื้นที่คุ้มครองของฟิลิปปินส์ จัดเป็นอุทยานธรรมชาติ ครอบคลุมพื้นที่ 274.69 ตารางกิโลเมตร (106.06 ตารางไมล์) โดยแยกเป็น 157.92 ตารางกิโลเมตร (60.97 ตารางไมล์) สำหรับ อุทยานธรรมชาติพืดหินปะการังอาโป ส่วนที่เหลือ 116.77 ตารางกิโลเมตร (45.09 ตารางไมล์) เป็นเขตกันชนล้อมรอบพื้นที่คุ้มครอง

ก่อนที่จะมีการประกาศให้เป็นพื้นที่คุ้มครองพืดหินปะการังอาโปได้รับการประกาศว่า "อุทยานทางทะเล" อย่างเป็นทางการครั้งแรกโดยประธานาธิบดีฟิลิปปินส์ เฟอร์ดินานด์ มาร์กอส ในปี 1980 ตามด้วยรัฐบาลท้องถิ่นของซาบลายานประกาศพืดหินปะการังให้เป็น "เขตการท่องเที่ยวและเขตอนุรักษ์ทางทะเล" ในสามปีต่อมา ในปี 1996 พืดหินปะการังทั้งหมดได้รับการประกาศให้เป็นอุทยานธรรมชาติที่ได้รับการคุ้มครองโดยประธานาธิบดีฟิเดล รามอส

ในปี 2006 สำนักคุ้มครองพื้นที่และสัตว์ป่าของกรมสิ่งแวดล้อมและทรัพยากรธรรมชาติของฟิลิปปินส์ ได้ส่งชื่อพืดหินปะการังอาโปไปยังศูนย์มรดกโลกยูเนสโกเพื่อพิจารณาให้เป็นมรดกโลก

หลังจากการตรวจสอบขององค์การกองทุนสัตว์ป่าโลกสากล การตกปลาในแนวปะการังถูกห้ามโดยรัฐบาลฟิลิปปินส์ในเดือนกันยายน 2007 อุทยานทางทะเลนี้เปิดให้นักท่องเที่ยวสามารถมาเที่ยวได้เพื่อหาเงินสำหรับการอนุรักษ์รวมทั้งจัดหาวิถีชีวิตทางเลือกให้กับชาวประมงหลายร้อยคนในพื้นที่ ทุกคนที่เข้าถึงพืดหินปะการังอาโปจำเป็นต้องจ่ายค่าธรรมเนียมทางสิ่งแวดล้อม

อ้างอิง
-------

1. 1 2  "Presidential Proclamation 868" (Press release). Office of the President of the Republic of the Philippines. 1996-09-06.
2. 1 2  "Apo Reef Natural Park". *UNESCO World Heritage: Tentative Lists*. UNESCO. 2006-05-16. เก็บจากแหล่งเดิมเมื่อ 11 October 2007. สืบค้นเมื่อ 2007-10-08.
3. ↑  "Protected Areas in Region 4B – MIMAROPA" เก็บถาวร 2014-10-06 ที่ เวย์แบ็กแมชชีน. Biodiversity Management Bureau. Retrieved on 2014-09-25.
4. ↑  "Presidential Proclamation 1801" (Press release). Office of the President of the Republic of the Philippines. 1980.
5. ↑  "Resolution No. 1108" (Press release). Sangguniang Bayan ng Sablayan, Occidental Mindoro. 1983.
6. ↑  "Philippines bans fishing to revive biggest reef". *Yahoo! News*. Yahoo! Inc. 2007-10-02. คลังข้อมูลเก่าเก็บจากแหล่งเดิมเมื่อ October 6, 2007. สืบค้นเมื่อ 2007-10-08.
7. ↑  "Philippines bans fishing to revive biggest reef". *Reuters News*. Reuters Inc. 2007-10-02. สืบค้นเมื่อ 2007-10-08.
8. ↑  "Sustainable Ecosystems and Community News: Philippines bans fishing to revive biggest reef". *enn.com*. สืบค้นเมื่อ 24 August 2015.
**ศูนย์ศึกษาบทบาทหญิงและชาย คณะสังคมศาสตร์ มหาวิทยาลัยนเรศวร** เป็นหน่วยงานเพื่อการพัฒนาประเทศที่มุ่งพัฒนาสู่สังคมที่เข้มแข็งและมีดุลยภาพ เพื่อเอื้อประโยชน์ต่อการเสริมสร้างศักยภาพและการมีส่วนร่วมของหญิงและชายในการพัฒนาประเทศ โดยเป็นหน่วยงานสังกัดคณะสังคมศาสตร์ มหาวิทยาลัยนเรศวร ตั้งอยู่ ณ อำเภอเมืองพิษณุโลก จังหวัดพิษณุโลก

ประวัติ
-------

มหาวิทยาลัยนเรศวร บรรจุแผนโครงการจัดตั้งศูนย์สตรีและเด็กศึกษา ในแผนพัฒนาการศึกษาระดับการอุดมศึกษา ระยะที่ 8 (พ.ศ. 2540 - 2544) นั้น

พ.ศ. 2540 ได้มีการจัดทำรายละเอียดโครงการดังกล่าวเพื่อเสนอคณะกรรมการบริหารมหาวิทยาลัยนเรศวร ในการประชุมสภามหาวิทยาลัยนเรศวร ครั้งที่ 34/2540 วันที่ 20 ตุลาคม 2540 โดยผลการพิจารณาที่ประชุมสภามหาวิทยาลัยนเรศวร เห็นชอบให้เปลี่ยนชื่อ **"ศูนย์สตรีและเด็กศึกษา มหาวิทยาลัยนเรศวร"** เป็น **"ศูนย์ศึกษาบทบาทหญิงและชาย มหาวิทยาลัยนเรศวร"** เพื่อมีบทบาทให้ศูนย์ปฏิบัติภารกิจได้กว้างขวางยิ่งขึ้น 

ศูนย์ศึกษาบทบาทหญิงและชาย ได้เริ่มดำเนินการตั้งแต่เดือนกรกฎาคม 2541 โดยผ่านความเห็นชอบของสภามหาวิทยาลัยนเรศวร ในระยะแรกการตั้งแต่ให้ ดร.สุรัช พงษ์พิพัฒน์พานิช เป็นผู้อำนวยการศูนย์ฯ ตั้งแต่วันที่ 21 พฤษภาคม 2541 ถึงวันที่ 18 ตุลาคม 2542 ต่อมาได้แต่งตั้ง รศ.ดร.มาฆะ ขิตตะสังคะ เป็นผู้อำนวยการศูนย์ฯ ตั้งแต่วันที่ 19 ตุลาคม 2542 ถึงวันที่ 31 มีนาคม 2547 และแต่งตั้ง ผศ.ดร.พัชรินทร์ สิรสุนทร ตั้งแต่วันที่ 1 เมษายน 2547 เป็นผู้อำนวยการศูนย์ฯ จนถึงปัจจุบัน

มหาวิทยาลัยนเรศวร จังหวัดพิษณุโลก
ศูนย์ศึกษาบทบาทหญิงและชาย มีบทบาทในการส่งเสริมและการพัฒนาความเสมอภาคในหญิงและชาย โดยประสานการจัดบริการชุมชนร่วมกับองค์กรในท้องถิ่นทั้งภาครัฐและเอกชนในเขตพื้นที่ภาคเหนือตอนล่าง โดยขอบข่ายงานครอบคลุมงานด้านการพัฒนา การป้องกันการแก้ไขปัญหาและการนำเสนอข้อมูลเชิงวิเคราะห์ เพื่อให้เกิดการตระหนักรู้ในวงกว้างของชุมชนและสังคมและกลุ่มชนทุกระดับ ถึงผลที่เกิดขึ้นตามปรากฏการณ์ภาพที่เป็นจริงของสังคม โดยเฉพาะการให้ความสำคัญของสถาบันครอบครัวซึ่งเป็นศูนย์รวมของการพัฒนาทรัพยากรมนุษย์ของชาติ 

การดำเนินงานของศูนย์ศึกษาบทบาทหญิงและชาย จะเป็นไปในลักษณะต่างๆ ดังนี้ การสัมมนาและฝึกอบรม การฝึกอบรมเชิงปฏิบัติการ งานวิจัย การเผยแพร่ความรู้ทางจดหมายข่าวและจุลสาร การจัดบริการให้คำปรึกษา การประชุมทางวิชาการ และการจัดระบบและการบริการข้อมูลสารสนเทศ เป็นต้น

การบริหารงานส่วนราชการ
----------------------

เป็นหน่วยงานสังกัดคณะสังคมศาสตร์ มหาวิทยาลัยนเรศวร โดยมีการแต่งตั้งผู้อำนวยการและคณะกรรมการบริหาร และแบ่งหน่วยงานออกเป็นดังตอไปนี้

* ฝ่ายงานบริหาร
* ฝ่ายงานบริการวิชาการ
* ฝ่ายงานวิจัย

ดูเพิ่ม
-------

* มหาวิทยาลัยนเรศวร

แหล่งข้อมูลอื่น
---------------

* มหาวิทยาลัยนเรศวร
* ศูนย์ศึกษาบทบาทหญิงและชาย มหาวิทยาลัยนเรศวร เก็บถาวร 2008-09-25 ที่ เวย์แบ็กแมชชีน
**ศูนย์อํานวยการแพทย์พระมงกุฎเกล้า** เป็นหน่วยทหารของกองทัพบก สังกัดกรมแพทย์ทหารบก มีภารกิจในการบังคับบัญชา อำนวยการ ประสานงาน กำกับดูแลกิจการของ โรงพยาบาลพระมงกุฎเกล้า วิทยาลัยแพทยศาสตร์พระมงกุฎเกล้า วิทยาลัยพยาบาลกองทัพบก สถาบันพยาธิวิทยา และสถาบันวิจัยวิทยาศาสตร์การแพทย์ทหาร ปัจจุบันมีพลโท มานะพล เล็กสกุล ดำรงตำแหน่งผู้อำนวยการ

ประวัติ
-------

ศูนย์อำนวยการแพทย์พระมงกุฎเกล้า ได้รับการจัดตั้งขึ้นตามนโยบายของกองทัพบก เพื่อปรับปรุงกิจการแพทย์ทหารให้มีความก้าวหน้าและ ทันสมัยในด้านการบริการทางการแพทย์ การรักษาพยาบาล การผลิตบุคลากรทางการแพทย์ รวมทั้งการศึกษาวิจัยทางวิชาการด้านการแพทย์ให้มีประสิทธิภาพยิ่งขึ้น กระทรวงกลาโหม จึงได้อนุมัติอัตราการจัดหน่วย ศูนย์อำนวยการแพทย์พระมงกุฎเกล้า ขึ้นใหม่เป็นหน่วยขึ้นตรงของกรมแพทย์ทหารบก

ศูนย์อำนวยการแพทย์พระมงกุฎเกล้าใช้นามย่อ "ศพม." ปัจจุบันมีที่ตั้งอยู่ที่พระที่นั่งอุดมวนาภรณ์ พระราขวังพญาไท ถนนราชวิถี เขตราชเทวี กรุงเทพฯ

หน่วยขึ้นตรง
------------

* โรงพยาบาลพระมงกุฎเกล้า
* วิทยาลัยแพทยศาสตร์พระมงกุฎเกล้า
* วิทยาลัยพยาบาลกองทัพบก
* สถาบันพยาธิวิทยา
* สถาบันวิจัยวิทยาศาสตร์การแพทย์ทหาร

### หน่วยงานภายใน ศพม.

* กองแผนและงบประมาณ
* กองกำลังพล
* กองส่งกำลังบำรุง
* กองบริการ
* แผนกธุรการ
* แผนกการเงิน
* นายทหารพระธรรมนูญ

อ้างอิง
-------

1. ↑  ผบ.ทหารสูงสุดห่วงทหารไทยในซูดานหลังเกิดรัฐประหาร - โพสต์ทูเดย์
2. ↑  "ประกาศสำนักนายกรัฐมนตรี เรื่อง ให้นายทหารรับราชการ". *ราชกิจจานุเบกษา*. 2022-09-10. คลังข้อมูลเก่าเก็บจากแหล่งเดิมเมื่อ 2022-09-12. สืบค้นเมื่อ 2022-09-10.
3. ↑  โปรดเกล้าฯ "พระราชทานยศทหารชั้นนายพล" จำนวน 530 ราย ประกาศลงราชกิจจาฯ
**ระบบการหักบัญชีเช็คระหว่างธนาคารด้วยอิเล็กทรอนิกส์** เป็นระบบการหักบัญชีเช็คระหว่างธนาคารในเขตกรุงเทพมหานครและปริมณฑล โดยการใช้ข้อมูลที่อ่านจากตัวเช็คคำนวณดุลและบันทึกบัญชีลูกค้าแทนการใช้ตัวเช็ค ทั้งในการเรียกเก็บและการคืนเช็ค

การหักบัญชีระหว่างธนาคารในระบบ manual เดิมที่ปฏิบัติกันมาเป็นระยะเวลายาวนานนั้น ธนาคารสมาชิกต้องคัดแยกเช็คเป็นรายธนาคารเพื่อนำมาแลกเปลี่ยนระหว่างกันและคำนวณดุลการหักบัญชีเอง วิธีการดังกล่าวมักเกิดข้อผิดพลาดและดุลการหักบัญชีมักจะล่าช้ามีผลกระทบต่อการดำเนินการของตลาดเงิน นอกจากนี้ ปริมาณเช็คที่เพิ่มสูงขึ้นตามความเจริญเติบโตทางเศรษฐกิจ กอปรกับปัญหาการจราจรคับคั่งในกรุงเทพมหานครมีผลให้ลูกค้าบางส่วนไม่สามารถฝากเช็คได้ทันกำหนดเวลาปิดรับเช็ค จึงมีการเปลี่ยนระบบการหักบัญชีเช็คระหว่างธนาคารจากระบบ manual เป็น "ระบบการหักบัญชีเช็คระหว่างธนาคารด้วยอิเล็กทรอนิกส์" (Electronic Cheque Clearing System - ECS) ด้วยการใช้ข้อมูลที่อ่านจากตัวเช็คคำนวณดุลและบันทึกบัญชีลูกค้าแทนการใช้ตัวเช็ค ทั้งในการเรียกเก็บและการคืนเช็ค เริ่มดำเนินการหักบัญชีระหว่างธนาคารตั้งแต่วันที่ 16 กรกฎาคม 2539 เป็นต้นมา
สาหร่ายเป็นพืชไม่มีท่อลำเลียงชนิดหนึ่ง
**พืชไม่มีท่อลำเลียง** (อังกฤษ: Non-vascular plant) เป็นพืชที่ไม่มีระบบท่อลำเลียงซึ่งประกอบด้วยไซเลมและโฟลเอ็ม แม้ว่าพืชไม่มีท่อลำเลียงจะขาดเนื้อเยื่อเหล่านี้ แต่หลายพืชก็มีเนื้อเยื่อที่เรียบง่ายกว่าสำหรับขนส่งน้ำภายใน

พืชไม่มีท่อลำเลียงประกอบด้วยกลุ่มที่เกี่ยวข้องกันอย่างห่าง ๆ สองกลุ่ม: 

* ไบรโอไฟต์ - กลุ่มที่ไม่เป็นทางการที่นักอนุกรมวิธานปัจจุบันแยกจากพืชบนดินสามกลุ่ม Bryophyta (มอสส์), Marchantiophyta (ลิเวอร์เวิร์ต), และ Anthocerotophyta (ฮอร์นเวิร์ต) เนื่องจากพืชเหล่านี้ไม่มีเนื้อเยื่อนำน้ำที่ใช้ลิกนินจึงไม่มีความซับซ้อนของโครงสร้างและขนาดเหมือนกับพืชมีท่อลำเลียงส่วนใหญ่
* สาหร่าย - โดยเฉพาะสาหร่ายสีเขียว สาหร่ายประกอบด้วยกลุ่มที่ไม่เกี่ยวข้องกันหลายกลุ่ม เฉพาะกลุ่มของสาหร่ายที่อยู่ใน Viridiplantae เท่านั้นที่ยังถือว่าเป็นญาติของพืชบก:6

ในอดีตคำว่าพืชไม่มีท่อลำเลียงไม่ใช่แค่รวมถึงสาหร่ายทั้งหมด แต่ยังรวมถึงเชื้อราด้วยเช่นกัน ปัจจุบันเป็นที่ทราบกันดีว่ากลุ่มเหล่านี้ไม่ได้มีความสัมพันธ์ใกล้ชิดกับพืช และมีชีววิทยาที่แตกต่างกันมาก

พืชไม่มีท่อลำเลียงไม่มีเนื้อเยื่อเฉพาะหลากหลายประเภท มอสและลิเวอร์เวิร์ตมีโครงสร้างที่เรียกว่า phyllid ที่มีลักษณะคล้ายใบไม้แต่ไม่ใช่ใบไม้ที่แท้ (ยกเว้นใน Polytrichaceae) เนื่องจากเป็นเซลล์แผ่นเดียวที่ไม่มีช่องอากาศภายใน ไม่มีเปลือกนอกหรือปากใบ และไม่มี ไซเลมหรือโฟลเอ็ม ดังนั้น phyllids จึงไม่สามารถควบคุมอัตราการสูญเสียน้ำจากเนื้อเยื่อได้ ลิเวอร์เวิร์ตบางชนิดเช่น *Marchantia* มีเปลือกนอก และสปอโรไฟต์ของมอสมีทั้งเปลือกนอกและปากใบ ซึ่งมีความสำคัญในการวิวัฒนาการของพืชบก

อ้างอิง
-------

1. ↑  Copeland, H.F. (1956). *The classification of lower organisms*. Palo Alto: Pacific Books.
2. ↑  Adl, S.M.; และคณะ (2005). "The new higher level classification of eukaryotes with emphasis on the taxonomy of protists". *Journal of Eukaryotic Microbiology*. **52** (5): 399–451. doi:10.1111/j.1550-7408.2005.00053.x. PMID 16248873. S2CID 8060916.
3. ↑  
Glime (April 19, 2015). "WATER RELATIONS: PLANT STRATEGIES" (PDF). *Bryophyte Ecology*. เก็บ (PDF)จากแหล่งเดิมเมื่อ March 28, 2016. สืบค้นเมื่อ December 8, 2016.
**โครงการศูนย์ศึกษาการพัฒนาพิกุลทอง** เป็นโครงการอันเนื่องมาจากพระราชดำริ เพื่อพัฒนาพื้นที่พรุในจังหวัดนราธิวาส โดยมีที่ตั้งโครงการ อยู่ที่ ตำบลกะลุวอ อำเภอเมืองนราธิวาส จังหวัดนราธิวาส

ประวัติ
-------

พระบาทสมเด็จพระเจ้าอยู่หัว รัชกาลที่๙ และ สมเด็จพระนางเจ้าฯ พระบรมราชินีนาถ ในรัชกาลที่ ๙ พร้อมด้วยสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี  เสด็จพระราชดำเนินแปรพระราชฐานประทับแรม ณ พระตำหนักทักษิณราชนิเวศน์ จังหวัดนราธิวาส ในระหว่างวันที่ 18 สิงหาคม - 3 ตุลาคม พ.ศ. 2524 พระองค์ได้เสด็จเยี่ยมราษฎรโดยทั่วไปในเขตพื้นที่จังหวัดนราธิวาส ทอดพระเนตรเห็นสภาพพื้นที่และความจำเป็นที่จะยกระดับความเป็นอยู่ ภาระเศรษฐกิจของประชาชนในพื้นที่จังหวัดให้ดีขึ้น จึงมีพระราชดำริและพระราชกระแสรับสั่งต่อเจ้าหน้าที่และผู้ติดตามเสด็จ ให้พิจารณาปรับปรุงกิจการพัฒนาด้านต่าง ๆ โดยเฉพาะการพัฒนาพื้นที่พรุ โดยมีพระราชกระแสรับสั่งต่อ หม่อมเจ้าจักรพันธ์เพ็ญศิริ จักรพันธุ์ องคมนตรี (ในขณะนั้น) นายชิต นิลพานิช ผู้ว่าราชการจังหวัดนราธิวาส (ในขณะนั้น) นายเล็ก จินดาสงวน ผู้ช่วยอธิบดีกรมชลประทาน (ในขณะนั้น) นายวารินทร์ บุษบรรณ เกษตรจังหวัดนราธิวาส (ในขณะนั้น) นายอำเภอท้องที่ และข้าราชการอื่นที่เกี่ยวข้อง โดยสรุปสาระสำคัญได้ดังนี้

ด้วยพื้นที่จำนวนมากในจังหวัดนราธิวาส เป็นที่ลุ่มต่ำมีน้ำขังตลอดปี ดินมีความอุดมสมบูรณ์ต่ำ ซึ่งมีเนื้อที่ ทั้งหมดประมาณ 300,000 ไร่ ประชากรจำนวนมากไม่มีที่ทำกิน แม้เมื่อระบายน้ำออกหมดแล้วยังยากที่จะใช้ประโยชน์ทางการเกษตรให้ได้ผล ทั้งนี้เนื่องจากดินมีสารไพไรท์ทำให้เกิดกรดกำมะถัน เมื่อดินแห้งทำให้ดินเปรี้ยว ควรปรับปรุงดินให้ดีขึ้น ดังนั้นจึงเห็นสมควรที่จะมีการปรับปรุงพัฒนาโดยให้หน่วยงานต่าง ๆ ที่เกี่ยวข้องเข้ามาดำเนินการศึกษา และพัฒนาพื้นที่พรุร่วมกันแบบผสมผสาน และนำผลสำเร็จของโครงการไปเป็นแบบอย่างในการที่จะพัฒนาพื้นที่พรุในโอกาสต่อไป

การสนองพระราชดำริ ได้มีการร่วมประชุมระหว่างจังหวัดนราธิวาส และ สำนักงาน กปร. โดยมีหม่อมเจ้าจักรพันธ์เพ็ญศิริ จักรพันธุ์ เป็นประธาน เพื่อกำหนดนโยบายเกี่ยวกับการจัดตั้งโครงการศูนย์ศึกษาการพัฒนา โดยให้ชื่อว่า **"ศูนย์ศึกษาการพัฒนาพิกุลทอง"** สำนักงาน กปร. ได้นำนโยบายดังกล่าวไปประสานหน่วยงานที่เกี่ยวข้องเพื่อศึกษาปัญหาในพื้นที่ และสรุปเป็นข้อเสนอแนะโครงการ ขออนุมัติจากคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) และได้อนุมัติหลักการเมื่อวันที่ 6 มกราคม พ.ศ. 2525

อ้างอิง
-------

1. ↑  "ศูนย์ศึกษาการพัฒนาอันเนื่องมาจากรพระราชดำริ". คลังข้อมูลเก่าเก็บจากแหล่งเดิมเมื่อ 2018-06-08. สืบค้นเมื่อ 2018-06-14.
2. ↑  "ศูนย์ศึกษาการพัฒนาพิกุลทองอันเนื่องมาจากพระราชดำริ". คลังข้อมูลเก่าเก็บจากแหล่งเดิมเมื่อ 2019-10-30. สืบค้นเมื่อ 2018-06-15.

แหล่งข้อมูลอื่น
---------------

* เก็บถาวร 2008-03-24 ที่ เวย์แบ็กแมชชีน

| * ด
* ค
* ก
ศูนย์ศึกษาการพัฒนาอันเนื่องมาจากพระราชดำริ |
| --- |
| 
* เขาหินซ้อน
* ห้วยทราย
* อ่าวคุ้งกระเบน
* ภูพาน
* ห้วยฮ่องไคร้
* พิกุลทอง

 |  |
| หมวดหมู่ |
อุทยานแห่งชาติเขาใหญ่ พื้นที่สำคัญเพื่อการอนุรักษ์นกในประเทศไทย
**พื้นที่สำคัญเพื่อการอนุรักษ์นก** (อังกฤษ: Important Bird and Biodiversity Area: IBA) คือพื้นที่ที่ได้รับการกำหนดโดยหลักเกณฑ์ที่เป็นสากลว่ามีความสำคัญระดับโลกสำหรับการอนุรักษ์ประชากรนก

พื้นที่สำคัญเพื่อการอนุรักษ์นกนั้นกำหนดขึ้นโดยเบิร์ดไลฟ์อินเตอร์เนชันแนล (BirdLife International) โดยมีพื้นที่สำคัญเพื่อการอนุรักษ์นกมากกว่า 13,000 แห่งทั่วโลก แต่ละแห่งมีขนาดพอที่จะได้รับการอนุรักษ์อย่างแท้จริงและมีความแตกต่างกันทั้งทางด้านคุณลักษณะ สิ่งแวดล้อมหรือความสำคัญด้านการศึกษานกจากสิ่งแวดล้อมโดยรอบ ในสหรัฐดูแลโดยองค์กรเนชันแนลออดูบอนโซไซตี (National Audubon Society)

อ้างอิง
-------

1. ↑  "Important Bird and Biodiversity Areas (IBAs) | BirdLife". *www.birdlife.org*. สืบค้นเมื่อ 2019-01-15.`{{cite web}}`: CS1 maint: url-status (ลิงก์)
2. ↑  "Important Bird Areas Program, A Global Currency for Bird Conservation, National Audubon Society". Audubon.org. 2009-01-28. คลังข้อมูลเก่าเก็บจากแหล่งเดิมเมื่อ 2010-07-14. สืบค้นเมื่อ 2013-11-13.
**หอคอยซิดนีย์** (อังกฤษ: Sydney Tower) คือ สิ่งก่อสร้างที่สูงที่สุดในเมืองซิดนีย์ และสูงเป็นอันดับ 2 ของประเทศออสเตรเลีย รองจากตึกคิววัน ในเมือง Gold Coast ซึ่งเป็นตึกระฟ้าที่สูงที่ของประเทศออสเตรเลีย หอคอยซิดนีย์ยังเป็นหอสังเกตการณ์ที่สูงที่สุดเป็นอันดับ 2 ของซีกโลกใต้ (Southern Hemisphere) รองจาก Sky Tower เมือง Auckland  ประเทศนิวซีแลนด์

หอคอยมีความสูง 309 เมตร เหนือศูนย์กลางเขตธุรกิจเมืองซิดนีย์ (Sydney CBD) ตั้งอยู่บน Market Street ระหว่าง Pitt และ Castlereagh Street หอคอยนี้สามารถเข้าถึงได้จากส่วนถนนคนเดินของ Pitt Street ซึ่งเป็นหนึ่งในแหล่งช้อปปิ้งที่มีคนเดินมากที่สุดในออสเตรเลีย โดยมีศูนย์การค้า Whilst เป็นฐานของหอคอยนี้

ประวัติ
-------

การวางแผนก่อสร้างหอคอยซิดนีย์ถูกเปิดเผยใน ค.ศ. 1968 และการก่อสร้างอาคารสำนักงานถูกสร้างใน ค.ศ. 1970 ส่วนการก่อสร้างหอคอยถูกสร้างใน ค.ศ. 1975 ในช่วงแรกของการก่อสร้างหอคอยมีความสูงอยู่ที่ 279 เมตร การเปิดหอคอยให้สาธารณะเข้าชมเริ่มในเดือนสิงหาคม ค.ศ. 1981 การก่อสร้างมีมูลค่ารวม 36 ล้านดอลลาร์ออสเตรเลีย ใน ค.ศ. 1998 มีการเพิ่มเติมสายล่อฟ้า ทำให้ส่วนยอดของหอคอยถูกขยายความสูงจาก 309 เมตร เป็น 327 เมตร เหนือระดับน้ำทะเล

ในขณะที่บริษัท AMP บริหารศูนย์การค้า Centrepoint แห่งนี้ หอคอยแห่งนี้ถูกใช้ชื่ออย่างเป็นทางการว่า "หอคอย AMP" และหลังจาก Westfield Group ได้เข้ามาซื้อกิจการและเป็นเจ้าของศูนย์การค้า Centrepoint ในเดือนธันวาคม ค.ศ. 2001 หอคอยนี้จึงถูกเปลี่ยนชื่อเป็น "หอคอยซิดนีย์"

สมุดภาพ
-------

* หอคอยซิดนีย์ ออสเตรเลียหอคอยซิดนีย์ ออสเตรเลีย
* มุมมองใกล้บนส่วนยอดของหอคอยมุมมองใกล้บนส่วนยอดของหอคอย
* หอคอยซิดนีย์หอคอยซิดนีย์
* หอคอยซิดนีย์ ออสเตรเลียหอคอยซิดนีย์ ออสเตรเลีย
* ภาพพาโนรามา 360 องศาจากส่วนยอดของหอคอยซิดนีย์ภาพพาโนรามา 360 องศาจากส่วนยอดของหอคอยซิดนีย์
**หมาจิ้งจอกหูค้างคาว** (อังกฤษ: Bat-eared fox) เป็นสัตว์กินเนื้อในวงศ์ Canidae มีชื่อวิทยาศาสตร์ว่า *Otocyon megalotis* เป็นสิ่งมีชีวิตเพียงชนิดเดียวในสกุล *Otocyon*

มีถิ่นกำเนิดในตอนใต้ของทวีปแอฟริกาและแอฟริกาตะวันออก ชอบอยู่เป็นฝูง อาศัยอยู่ในทุ่งหญ้าสะวันนา มีลำตัวสีน้ำตาลเทา ยกเว้นขาทั้ง 4 ข้าง, ส่วนหน้าของใบหน้า, ปลายหาง และใบหูเป็นสีดำ เป็นหมาจิ้งจอกที่มีขนาดเล็ก อุปนิสัยไม่ดุร้าย มีความยาวตั้งแต่หัวจรดปลายหางประมาณ 55 เซนติเมตร น้ำหนักเต็มที่ประมาณ 3-5 กิโลกรัม

มีจุดเด่นอยู่ที่ใบหูที่ยาวใหญ่ถึง 13 เซนติเมตร รูปร่างคล้ายค้างคาวอันเป็นที่มาของชื่อ ซึ่งเป็นที่รวมของเส้นเลือดต่าง ๆ ช่วยระบายความร้อน และทำให้มีประสาทการรับฟังอย่างดีเยี่ยม จนสามารถฟังได้แม้กระทั่งเสียงคลานของแมลง โดยอาศัยอยู่รวมกันเป็นฝูงเล็ก ๆ ประมาณ 2-6 ตัว ในโพรงดิน นอกจากนี้แล้วยังมีฟันและกรามที่แตกต่างไปจากสุนัขชนิดอื่น ๆ คือ สุนัขทั่วไปจะมีฟันกรามบน 2 ซี่ และกรามล่าง 3 ซี่ แต่หมาจิ้งจอกหูค้างคาวมีฟันกรามบน 3 ซี่ และกรามล่าง 4 ซี่ และสามารถขยับกรามได้อย่างรวดเร็วเพื่อเคี้ยวแมลงได้อีกต่างหาก ออกหากินในเวลากลางคืน ในฤดูหนาวจะหากินในเวลากลางวัน โดยกินแมลงจำพวกปลวกเป็นอาหารหลัก และสัตว์ฟันแทะ รวมถึงผลไม้บางชนิด โตเต็มวัยเมื่ออายุได้ 7-9 เดือน มีฤดูผสมพันธุ์ในฤดูหนาว ออกลูกครั้งละ 2-5 ตัว แม่หมาจิ้งจอกหูค้างคาวจะเลี้ยงลูกนานราว 15 สัปดาห์

แบ่งออกเป็น 2 ชนิดย่อย คือ

* *O. m. canescens* พบในเอธิโอเปีย, โซมาเลีย, เคนยา, แองโกลา, แทนซาเนีย
* *O. m. megalotis* พบในตอนใต้ของแซมเบีย, บอตสวานา, นามิเบีย, แอฟริกาใต้

สำหรับในประเทศไทย หมาจิ้งจอกหูค้างคาวมีเลี้ยงในสวนสัตว์ดุสิต, เชียงใหม่ไนท์ซาฟารี ซึ่งหมาจิ้งจอกหูค้างคาวที่เลี้ยงอยู่นี้ได้ผสมพันธุ์และออกลูกในที่เลี้ยงด้วย โดยพ่อพันธุ์และแม่พันธุ์นำเข้ามาจากแอฟริกาใต้เมื่อกลางปี พ.ศ. 2552

ดูเพิ่ม
-------

* หมาจิ้งจอกทะเลทราย

อ้างอิง
-------

1. ↑  จากช่อง 7
2. ↑  สุนัขจิ้งจอกหูค้างคาวสมาชิกใหม่สวนสัตว์ดุสิต[*ลิงก์เสีย*]จากไทยโพสต์

คอมมอนส์ มีภาพและสื่อเกี่ยวกับ:  
***Otocyon megalotis***

แหล่งข้อมูลอื่น
---------------

* ข้อมูลที่เกี่ยวข้องกับ Otocyon megalotis ที่วิกิสปีชีส์
**หอคอยเฉลิมพระเกียรติ** เป็นหอคอยสำหรับชมทิวทัศน์ของเขื่อนป่าสักชลสิทธิ์ ตั้งอยู่ที่ ตำบลหนองบัว อำเภอพัฒนานิคม จังหวัดลพบุรี

ประวัติ
-------

หอคอยเฉลิมพระเกียรติแห่งนี้ จัดสร้างขึ้นโดยใช้งบประมาณเหลือจ่าย จากงบยุทธศาสตร์การพัฒนาจังหวัด 5,000 ล้านบาท ปีงบประมาณ 2548 ในวงเงิน 9,607,830 บาท สมัยที่ **นายวิชัย ศรีขวัญ** เป็นผู้ว่าราชการจังหวัดลพบุรี (พ.ศ. 2547-2549) เบิกจ่ายงบประมาณจัดการบูรณาการของรองผู้ว่าราชการจังหวัดลพบุรีในวงเงิน 5,400,000 บาท และงบยุทธศาสตร์การพัฒนาจังหวัด ปี 2552 ในวงเงิน 5,700,000 บาท สมัย นายจารุพงศ์ พลเดช เป็นผู้ว่าราชการจังหวัดลพบุรี (พ.ศ. 2550-2552) รวมเป็นเงินในการก่อสร้างจำนวน 20,707,830 บาท ออกแบบและควบคุมการก่อสร้างโดย กรมโยธาธิการและผังเมือง ดำเนินการก่อสร้างโดย หจก. ใบแก้วก่อสร้าง

วัตถุประสงค์ในการสร้าง
----------------------

จัดสร้างขึ้นโดยดำริของ **นายจารุพงศ์ พลเดช** ผู้ว่าราชการจังหวัดลพบุรี โดยมีวัตถุประสงค์ เพื่อเทิดพระเกียรติ บูรพมหากษัตริยาธิราชเจ้า ที่ทรงพระคุณอันประเสริฐ แก่จังหวัดลพบุรี มาตั้งแต่ครั้งโบราณกาล อาทิ สมัยพระนางจามเทวี สมัย สมเด็จพระนารายณ์มหาราช และสมัย ราชวงศ์จักรี อีกทั้งเพื่อเป็นแหล่งท่องเที่ยวแห่งใหม่ของจังหวัดลพบุรีอีกด้วย

ลักษณะของหอคอย
--------------

ลักษณะของคอหอย มีลักษณะเป็นอาคารทรงสูง มีเนื้อที่ประมาณ 1 งาน ลักษณะเป็นทรงหกเหลี่ยม มีพื้นที่ด้านล่างขั้นที่หนึ่ง จำนวน 220 ตารางเมตร บริเวณอาคารปิดด้วยกระจก สีเขียว ด้านบนมีพื้นที่ 96 ตารางเมตร ปิดด้วยกระจก ทำการเปิดใช้อาคารหอคอยในวันที่เก้า เดือนเก้า ปีสองพันเก้า สามารถดูทิวทัศน์ภายนอกได้ตลอดสามร้อยหกสิบองศา อยู่บนฐานยกพื้นด้านซ้ายมือจากประตูทางเข้า จะมีพระบรมสาธิตลักษณ์ของพระนางเจ้าจามเทวี สมเด็จพระนารายณ์มหาราช พระบาทสมเด็จพระจอมเกล้าเจ้าอยู่หัว และพระบรมรูปของราชจักรีวงศ์ทั้งเก้าพระองค์ประดิษฐานอยู่ ในพื้นที่ด้านในประมาณ 40 ตารางเมตร เป็นพื้นที่ใช้ในการแสดงสินค้าซึ่งเป็นผลผลิตของเกษตรกรชาวจังหวัดลพบุรีและด้านอุตสาหกรรม รวมไปถึงการจัดแสดงสินค้า OTOP โครงการหนึ่งตำบลหนึ่งผลิตภัณฑ์ และของที่ระลึกของจังหวัดลพบุรีแสดงโชว์อยู่ ซึ่งคหอคอยแห่งนี้แบ่งออกเป็น 7 ชั้นด้วยกันซึ่งในแต่ละชั้นประกอบด้วยดังนี้

* ชั้นที่ 1 มีพื้นที่ 220 ตารางเมตร จัดทำเป็นนิทรรศการเกี่ยวกับการเฉลิมพระเกียรติบูรพมหากษตริยาธิราชเจ้า
* ชั้นที่ 2 เป็นชั้นลอยที่มีมุมพักผ่อนสำหรับนักท่องเที่ยว เพื่อชมทิวทัศน์ของเขื่อนป่าสักชลสิทธิ์และเป็นร้านอาหารด้วย
* ชั้นที่ 3 มีภาพจิตรกรรมฝาผนังติดภาพยุคพระนางจามเทวีที่มีความสวยงาม
* ชั้นที่ 4 เป็นชั้นที่ขึ้นไปบนชั้นหอคอยที่มีภาพจิตรกรรม บอกเล่าเรื่องราวสมัยสมเด็จพระนารายณ์มหาราช ทั้งพระราชกรณียกิจของพระองค์ที่สำคัญและเหตุการณ์ที่สำคัญในยุคนั้น
* ชั้นที่ 5-6 เป็นชั้นที่มีภาพจิตรกรรม ที่บอกเล่าเรื่องราวสมัยพระบาทสมเด็จพระจอมเกล้าเจ้าอยู่หัว พระมหากษัตริย์รัชกาลที่ 4 ของไทย
* ชั้นที่ 7 เป็นภาพจิตรกรรมที่บอกเล่าถึงภาพกิจกรรมสมัยปัจจุบันในรัชกาลที่ 9 จนถึงปัจจุบัน

ดูเพิ่ม
-------

* จังหวัดลพบุรี

อ้างอิง
-------

* รีวิว เที่ยวเขื่อนป่าสักชลสิทธิ์ จังหวัดลพบุรี ที่เที่ยวใกล้กรุงเทพฯ

แหล่งข้อมูลอื่น
---------------

* แผนที่และภาพถ่ายทางอากาศของ หอคอยเฉลิมพระเกียรติ เขื่อนป่าสักชลสิทธิ์
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 14°51′54″N 101°03′52″E﻿ / ﻿14.864986°N 101.064363°E﻿ / 14.864986; 101.064363
**เดอะจีโอเมเตอส์สเกตช์แพด** (อังกฤษ: The Geometer's Sketchpad) หรือเรียกสั้น ๆ ว่า **สเกตช์แพด** หรือ **จีเอสพี** (อังกฤษ: GSP) เป็นซอฟต์แวร์เรขาคณิตที่เป็นที่นิยมในเชิงพาณิชย์ ใช้สำหรับการสำรวจ เรขาคณิตแบบยูคลิด พีชคณิต แคลคูลัส และคณิตศาสตร์สาขาอื่น ๆ โปรแกรมนี้สร้างขึ้นโดย นิโคลัส แจ็กกิว (Nicholas Jackiw) ออกแบบมาเพื่อให้ทำงานบนวินโดวส์ 95 หรือวินโดวส์เอ็นที 4.0 หรือรุ่นต่อจากนั้น และโอเอส 8.6 หรือรุ่นต่อจากนั้น (รวมถึงโอเอสเทน) และยังสามารถทำงานบนลินุกซ์ โดยอยู่ภายใต้การทำงานของไวน์ แต่ยังมีข้อบกพร่องเล็กน้อย

รายละเอียดของโปรแกรม
--------------------

จีเอสพีประกอบไปด้วยเครื่องมือการสร้างทางเรขาคณิตแบบยุคลิดดั้งเดิม กล่าวคือ การสร้างรูปร่างต่าง ๆ (เช่นรูปสิบห้าเหลี่ยม) โดยการใช้วงเวียนและสันตรง ก็สามารถสร้างขึ้นโดยใช้โปรแกรมนี้ อย่างไรก็ตาม โปรแกรมนี้ยังให้ผู้ใช้สามารถใช้การแปลง เพื่อที่จะสร้างรูปที่ไม่สามารถใช้วงเวียนและสันตรงได้ (เช่น รูปเก้าเหลี่ยมด้านเท่า) นอกจากนี้ วัตถุในโปรแกรมยังสามารถเคลื่อนไหวได้

จีเอสพียังสามารถวัดความยาวของส่วนของเส้นตรง ขนาดของมุม พื้นที่ พารามิเตอร์ ฯลฯ และยังสามารถสร้างฟังก์ชัน ซึ่งจะช่วยให้ผู้ใช้สามารถสร้างวัตถุจากความสัมพันธ์กับวัตถุที่เลือก ทำให้สามารถแก้ปัญหาคณิตศาสตร์ซึ่งยากที่จะคิดด้วยมือได้

ประโยชน์ทางการศึกษา
-------------------

จีเอสพีได้นำไปใช้ในห้องเรียนคณิตศาสตร์ระดับมัธยมศึกษาเป็นจำนวนมาก ตลอดจนในสหรัฐอเมริกาและประเทศแคนาดา สภาครูคณิตศาสตร์แห่งชาติ (NCTM) ระบุว่าหนึ่งในหกหลักเทคโนโลยีที่ว่า "เทคโนโลยีเป็นสิ่งสำคัญในการเรียนการสอนคณิตศาสตร์ มันจะทำให้การสอนคณิตศาสตร์เป็นสิ่งที่ช่วยในการยกระดับการเรียนรู้ของนักเรียน" จีเอสพีก็เป็นส่วนหนึ่งในตัวอย่างเหล่านี้ ซึ่งโปรแกรมนี้จะช่วยให้นักเรียนมีความเข้าใจมากยิ่งขึ้น เช่นแนวคิดในเรื่องความชัน การแปลงทางเรขาคณิต และจำนวนเต็ม

ในปัจจุบันหน่วยงานทางการศึกษาของประเทศไทย ได้แก่ สถาบันส่งเสริมการสอนวิทยาศาสตร์และเทคโนโลยี ได้จัดซื้อโปรแกรมจีเอสพี เวอร์ชัน 4.06 เป็นลิขสิทธิ์ของประเทศไทย และดำเนินการแปลโปรแกรมและคู่มือการใช้งานเป็นภาษาไทย (รวมทั้งเวอร์ชัน 5.06 ในปัจจุบัน) นอกจากนี้ ยังจัดให้มีการแข่งขันการใช้โปรแกรมนี้สำหรับนักเรียนระดับประถมศึกษาและมัธยมศึกษา เพื่อพัฒนาความรู้และศักยภาพของนักเรียนอีกด้วย

อ้างอิง
-------

1. ↑  WineHQ AppDB gold rating, GSP version 4.061
2. ↑
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-15. สืบค้นเมื่อ 2015-05-17.

หนังสืออ่านเพิ่มเติม
--------------------

* Kimberling, Clark. *Geometry in Action: A Discovery Approach Using The Geometer's Sketchpad.* Key College Publishing, Emeryville, California, (2003), ISBN 1-931914-02-8.
* Scher, Daniel. *Lifting the Curtain: The Evolution of The Geometer's Sketchpad เก็บถาวร 2014-02-11 ที่ เวย์แบ็กแมชชีน* Mathematics Educator, v10 n 2 pp 42–48 Sum 2000

แหล่งข้อมูลอื่น
---------------

* เว็บไซต์ทางการ
* Articles and Literature เก็บถาวร 2016-03-04 ที่ เวย์แบ็กแมชชีน
* Sketchpad Bibliography
* Vietnam Sketchpad Workgroup – Teaching and Learning Mathematics with The Geometer's Sketchpad เก็บถาวร 2014-02-09 ที่ เวย์แบ็กแมชชีน
* The Dynamic Number project (Geometer's Sketchpad for grades 2–8) เก็บถาวร 2019-08-14 ที่ เวย์แบ็กแมชชีน
* Sketchpad 5 Curriculum Modules
* Sketchpad Explorer for the iPad
**โอโรเม** (Oromë) เป็นตัวละครตัวหนึ่งในปกรณัมของ เจ. อาร์. อาร์. โทลคีน โดยเป็นหนึ่งในเทพวาลาร์ ชื่อในภาษาเควนยา มีความหมายว่า "ผู้เป่าแตรอันกึกก้อง" พระองค์มีแตรเขาสัตว์ประจำพระองค์ชื่อว่า *วาลาโรมา (Valaróma)*

เทพโอโรเมเป็นเทพแห่งป่า ทรงมีชื่อในภาษาอื่นๆ และฉายามากมาย เช่น *อะราว* (*Araw* - ภาษาซินดาริน), *อัลดารอน (Aldaron), อะรัม (Arum), เบมา (Béma), เทารอน (Tauron), อาราเม (Arāmē)* พระองค์ได้รับสมัญญาว่าเป็น *นายพรานแห่งเหล่าวาลาร์, นักขี่ม้าผู้ยิ่งใหญ่* และ *เจ้าแห่งพนาไพร* พระองค์เป็นเชษฐาของเทพีเนสซา และทรงอภิเษกกับเทพีวานา

  

เทพโอโรเมมีม้าทรงสีขาวปลอดนามว่า *นาฮาร์ (Nahar)* ซึ่งเป็นชื่อที่พวกเอลฟ์เรียกตามเสียงร้องของมัน ในระหว่างยุคแห่งพฤกษาซึ่งเหล่าวาลาร์พากันไปประทับอยู่ที่วาลินอร์บนทวีปอามัน แต่เทพโอโรไมไม่ทรงละทิ้งมิดเดิ้ลเอิร์ธ พระองค์มักทรงม้าไปตามผืนแผ่นดินเพื่อกำราบเหล่ามาร พละกำลังของพระองค์เป็นรองเพียงแต่เทพทุลคัส แต่มีพระโทสะรุนแรงเหลือคณานับ

การที่พระองค์ยังคงเที่ยวท่องอยู่บนมิดเดิ้ลเอิร์ธ จึงทรงเป็นวาลาองค์แรกที่ได้พบพวกเอลฟ์ตื่นขึ้นที่ริมทะเลสาบคุยวิเอเนน และทรงตั้งชื่อให้แก่พวกนั้นว่า *เอลดาร์ (Eldar)* ซึ่งหมายถึง ผองชนแห่งแสงดาว (เพราะเวลานั้นบนท้องฟ้าของมิดเดิ้ลเอิร์ธมีแต่แสงดาวส่องสว่าง ส่วนดวงอาทิตย์และดวงจันทร์ยังไม่ได้ถูกสร้างขึ้น) เมื่อโอโรเมทรงนำข่าวนี้กลับไปแจ้งเหล่าวาลาร์ ก็ได้รับมอบหมายหน้าที่ให้เกลี้ยกล่อมพวกเอลฟ์ให้เดินทางไปยังทวีปอามัน ทรงเป็นผู้นำพาพวกเอลฟ์ในการเดินทางครั้งใหญ่ของพวกเขา

| * ด
* ค
* ก
ไอนัวร์ทั้งปวง จาก ตำนานของเจ. อาร์. อาร์. โทลคีน |
| --- |
| มหาคีตาแห่งไอนัวร์ | ไอนูลินดาเล |
| คณะเทพวาลาร์ | มานเว • อุลโม • อาวเล • โอโรเม • นาโม • เอียร์โม • ทุลคัส |
| คณะเทพวาลิแอร์ | วาร์ดา • ยาวันนา • นิเอนนา • เอสเต • ไวเร • วานา • เนสซา |
| เทพปัจจามิตร | มอร์กอธ (หรือเมลคอร์) |
| เทพไมอาร์ | เอออนเว • อิลมาเร • ออสเซ • อุยเนน • เซารอน • เมลิอัน • อาริเอน • ทิลิออน • คูรูโม (ซารูมาน) • โอโลริน (แกนดัล์ฟ) • บัลร็อก |
ศิลาพระพุทธรูปมันตัล
**ศิลามันตัล** (อูรดู: منٹھل چٹان) หรือ **ศิลาพระพุทธรูปมันตัล** (อังกฤษ: Manthal Buddha Rock) เป็นหินแกรนิตขนาดใหญ่ซึ่งมีงานแกะสลักภาพของพระพุทธเจ้าบนนั้น อายุเก่าแก่ราวคริสต์ศตวรรษที่ 8 ตั้งอยู่ในหมู่บ้านมันตัล ในเมืองสการ์ดู ประเทศปากีสถาน

ประวัติศาสตร์
-------------

ก่อนการเข้ามาของศาสนาอิสลามในภูมิภาคกิลกิต-บัลติสตาน ประชากรส่วนใหญ่ที่นี่เป็นพุทธศาสนิกชน ในปี 1906 นักสำรวจชาวสก็อต เอลลา คริสตี ได้เขียนหนังสือบันทึกการเดินทางไปยังทิเบตตะวันตกของเธอ ซึ่งมีระบุถึงประติมากรรมนี้ สร้างความสนใจไปในระดับนานาชาติ นับจากนั้นเป็นต้นมา ศิลาพระพุทธรูปมันตัลก็อยู่ภายใต้การดูแลของรัฐบาลและกลายเป็นสถานที่ท่องเที่ยวสำคัญหนึ่งของสการ์ดู

ดูเพิ่ม
-------

* พระพุทธรูปคาร์กาฮ์

อ้างอิง
-------

1. ↑  "In Skardu, Siddhartha sings on". *Express Tribune*. July 26, 2015.
2. ↑  "Manthal Buddha Rock Skardu". *www.trangotravel.com*. คลังข้อมูลเก่าเก็บจากแหล่งเดิมเมื่อ 2017-10-11. สืบค้นเมื่อ 2017-10-10.

คอมมอนส์ มีภาพและสื่อเกี่ยวกับ:  
**ศิลามันตัล**

พิกัดภูมิศาสตร์: 35°16′07″N 75°38′01″E﻿ / ﻿35.2685295°N 75.6336372°E﻿ / 35.2685295; 75.6336372
**โฮกาน**, ชื่อเรียกอีกอย่างว่า Huo Hsueh-Kang เป็นศิลปินจีนที่มีบทบาทสำคัญในการวิวัฒนาการของภาพวาดจีนที่มีต่อสิ่งที่เป็นนามธรรม โฮกาน มีบทบาทสำคัญในการพัฒนาประวัติศาสตร์ศิลปะของจีนในปี 1900 .

ชีวประวัติ
----------

ศิลปะจีนดั้งเดิมฟื้นตัวขึ้นหลังจากการตายของสตาลินในปี พ. ศ. 2496 และโดยเฉพาะอย่างยิ่งหลังจากที่มีการรณรงค์เรื่องหนึ่งร้อยดอกไม้ในปีพ. ศ. 2499-57 ตรงกันข้ามกับแนวโน้มโวหารโวหารศิลปินเลือกได้เฉพาะบางครั้งเมื่อขั้นตอนของการปราบปรามรุนแรงมากขึ้นและการเซ็นเซอร์ของรัฐสลับกับคนอื่น ๆ ที่มีเสรีภาพมากขึ้น หลังจากการปราบปรามการรณรงค์ดอกไม้เป็นร้อย ๆ และโดยเฉพาะอย่างยิ่งหลังจากการปฏิวัติทางวัฒนธรรมศิลปะจีนก็ตกอยู่ในภาวะจำศีล หลังจากการปฏิรูป Deng'schen ประมาณปีพ. ศ. 2522 มีจุดหักเห ศิลปินบางคนอาจเดินทางไปยุโรปเพื่อการศึกษา การจัดนิทรรศการเกี่ยวกับศิลปะตะวันตกแบบตะวันตกได้รับการยกย่องเช่นเดียวกับการตีพิมพ์บทวิจารณ์ "Review of Foreign Art" ที่เรียกร้อง ในระหว่างช่วงเวลานี้โฮกาได้อาศัยอยู่ในไต้หวันและในยุโรปตามพัฒนาการของการเคลื่อนไหวศิลปะสมัยใหม่ต่างๆรวมถึงการสะสมผลงานอันน่าประทับใจและน่าประทับใจซึ่งเป็นการยืนยันศิลปะร่วมสมัยของจีนทั่วทุกมุมโลก.

ตลาดศิลปะ
---------

ในการประมูลของ Sotheby's ที่ฮ่องกงในปี 2021 ภาพ "Abstract Composition 抽象構圖" ของ Ho-Kan (1967) ซึ่งเป็นสีน้ำมันบนผ้าใบถูกขายในราคา 149,974 ยูโรพร้อมค่าธรรมเนียมการประมูล. ผลงานที่มีค่าและเป็นที่ต้องการมากที่สุดของเขาแสดงภาพวงกลมโดยเฉพาะสีเหลือง.

### แค็ตตาล็อก

* Michael Sullivan. *Moderne chinese artists, a biographical dictionary*. University of California Press. 2006. ISBN 978-0-520-24449-8
* *The Modernist Wave. Taiwan Art in the 1950s and 1960s*. National Taiwan Museum of Fine Arts. 2011. ISBN 978-986-02-8859-9
* *Reverberations, Ho Kan, Paperback*. Publisher. TFAM. Taipei Fine Arts Museum. 2017. ISSN 978-986-05-1543-5
* Maria Campitelli. Elena Pontiggia. ''Ho Kan, Geometrie dell'Infinito''. Publisher Lattuada Studio, Milan. 1992.

อ้างอิง
-------

1. ↑  *The Search for the Avant-Garde 1946-69*. TFAM Collection Catalogue (Taipei Fine Arts Museum), tome II, 2011. réédition 2012. chapitre 11 ISBN 978-986-03-0997-3
2. ↑  Ottobre in asta, l'Italia premia i maestri antichi, le maioliche rinascimentali e il post-war, Stefano Cosenz, Il Sole 24 Ore, 7 de noviembre de 2016
3. ↑  Sotheby s (10 ตุลาคม, 2564) "วันศิลปะสมัยใหม่ ขาย" ล็อต 735. *ของโซเธบี้* สืบค้นเมื่อ 7 มิถุนายน 2022
**เดอะชาร์ลาทันส์** (อังกฤษ: The Charlatans) ที่อเมริกาจะเรียก **เดอะชาร์ลาทันส์ ยูเค** (The Charlatans UK) เป็นวงดนตรีออลเทอร์นาทิฟร็อกจากประเทศอังกฤษ ประกอบด้วยสมาชิกด้วย ทิม เบอร์เกส(ร้องนำ) มาร์ก คอลลินส์ (กีตาร์) มาร์ติน บลันท์ (เบส)โทนี้ โรเจอร์ส์ (คีย์บอร์ด) และ จอน บรูคส์ (กลอง และ เพอร์คัชชัน) ส่วนอดีตสมาชิกคือ จอหน์ เบเกอร์ (กีตาร์คนเก่าในระหว่างปี 1989-1991) บาซ เคทลี (นักร้องนำคนเก่าในระหว่างปี 1989) และ ร็อบ คอลลินส์ (มือคีย์บอร์ดนำคนเก่าที่เสียชีวิตจากอุบัติเหตุทางรถยนต์ในปี 1996) มีอัลบัมแรกชื่อ Some Friendly ในปี 1990 และอัลบัมที่สอง Between 10th and 11th ใน 1992 2อัลบัมนี้เป็นอัลบัมแนวแมดเชสเตอร์ โดยมีซิงเกิล "The Only One I Know" และ "Then" กระแสความนิยมของแมดเชสเตอร์ก็ลดลง ต่อมาก็ได้ออกอัลบั้มใหม่โดยเปลี่ยนแบบอย่างดนตรีใหม่ไปด้วย ตอนนี้เปลี่ยนไปเป็นดนตรีแนวร็อกและบริตป็อป

สตูดิโออัลบั้ม
--------------

1. ***Some Friendly*** (1990)
2. ***Between 10th and 11th*** (1992)
3. ***Up to Our Hips*** (1994)
4. ***The Charlatans*** (1995)
5. ***Tellin' Stories*** (1997)
6. ***Us and Us Only*** (1999)
7. ***Wonderland*** (2001)
8. ***Up at the Lake*** (2004)
9. ***Simpatico*** (2006)
10. ***You Cross My Path*** (2008)

แหล่งข้อมูลอื่น
---------------

* เว็บทางการ
* เก็บถาวร 2009-08-30 ที่ เวย์แบ็กแมชชีน
*
**อาเลกซิส ซีปรัส** (กรีก: Αλέξης Τσίπρας, ออกเสียง [aˈleksis ˈt͡sipras]; เกิด 28 กรกฎาคม พ.ศ. 2517) เป็นนายกรัฐมนตรีแห่งประเทศกรีซตั้งแต่วันที่ 21 กันยายน พ.ศ. 2558 ก่อนหน้านี้เขาก็ดำรงตำแหน่งนายกรัฐมนตรี ตั้งแต่วันที่ 26 มกราคม จนถึง 27 สิงหาคม พ.ศ. 2558 ซีปรัสเป็นผู้นำที่มีอุดมการณ์ทางการเมืองแบบฝ่ายซ้าย พรรคการเมืองของเขาชื่อ พรรคซีรีซา ก่อตั้งเมื่อวันที่ 4 ตุลาคม พ.ศ. 2552

ซีปรัสเกิดที่กรุงเอเธนส์เมื่อปี พ.ศ. 2517 เขาเข้าร่วมกับขบวนการเยาวชนคอมมิวนิสต์แห่งกรีซ ในช่วงปลายคริสต์ทศวรรษ 1980 และต้นคริสต์ทศวรรษ 1990 ซึ่งเป็นกลุ่มการเมืองในนักศึกษา ซีปรัสจบการศึกษาระดับปริญญาตรีเมื่อปี พ.ศ. 2543 สาขาวิศวกรรมโยธาที่มหาวิทยาลัยเทคนิคแห่งชาติเอเธนส์ และภายหลังจบปริญญาโท สาขาวิชาการวางแผนชนบทและภูมิภาค 

ระหว่างปี พ.ศ. 2542–2546 ซีปรัสทำหน้าที่เป็นเลขาธิการขบวนการเยาวชนซีนัสปิสโมส เขาได้รับการเลือกให้เป็นสมาชิกกรรมการกลางของซีนัสปิสโมสในปี พ.ศ. 2547 และในปี พ.ศ. 2549 ได้เป็นผู้สมัครชิงตำแหน่งผู้ว่าการกรุงเอเธนส์ แต่ได้รับคะแนนเสียงเพียงร้อยละ 10.5 เขาได้รับเลือกให้เป็นหัวหน้าพรรคซีรีซาในปี พ.ศ. 2551 ได้รับเลือกเป็นผู้นำฝ่ายค้านจากการเลือกตั้งซ่อมในเดือนพฤษภาคมและมิถุนายน พ.ศ. 2555 และได้รับการแต่งตั้งให้เป็นคณะรัฐมนตรีเงาในช่วงเวลานั้น

อ้างอิง
-------

1. ↑  "What You Need To Know About Alexis Tsipras, The Greek Leader Who Wants To Change Europe". Huffington Post. 26 January 2015.

แหล่งข้อมูลอื่น
---------------

* Homepage of Alexis Tsipras, 2014 candidature for European Commission President เก็บถาวร 2021-03-16 ที่ เวย์แบ็กแมชชีน

* Curriculum Vitae Synaspismos website
* Ανοιχτή Πόλη
* Tsipras MP profile on Vouliwatch.gr
วงจรเชิงผสม
**วงจรเชิงผสม** (Combinational Curcuit) หรือ*วงจรไร้ความจำ* เกิดจากการต่อลอจิกเกตเข้าด้วยกันโดยไม่มีการต่อกลับ (feed back) ของสาย ทำให้สำหรับทุก ๆ อินพุตชุดใดชุดหนึ่ง จะมีเอาต์พุตเพียงชุดเดียวเท่านั้น ในระบบวงจรดิจิตอลนั้นโดยทั่ว ๆ ไปแล้ว **วงจรเชิงผสม**มักใช้ทำ หน่วยคำนวณและตรรกะ เช่น วงจรบวก วงจรลบ วงจรเปรียบเทียบ ฯลฯ หรือใช้ในการออกแบบเป็นส่วนหนึ่งของวงจรเชิงลำดับ หรือ ส่วนข้อมูล (Data Path) 

ตัวอย่างวงจรเชิงผสม จะเห็นว่าไม่มีการต่อกลับของสาย

การบรรยายวงจรเชิงผสม
--------------------

การบรรยายวงจรเชิงผสม (Combinational logic representation) สามารถบรรยายวงจรเชิงผสมหนึ่ง ๆ ได้โดยใช้

* ตารางค่าความจริง
* ผังคาร์โนท์
* สมการบูลลีน
* แผนผังวงจร
* ภาษาบรรยายเชิงฮาร์ดแวร์

การออกแบบวงจรเชิงผสม
--------------------

การออกแบบวงจรเชิงผสมจะใช้หลักการพีชคณิตแบบบูล ที่ว่า สำหรับทุกๆฟังก์ชันลอจิกใด ๆ จะสามารถเขียนอยู่ในรูปซึ่งใช้แค่ ตัวดำเนินการพื้นฐาน and or not เพียงแค่สามตัวได้เสมอ เพื่อแปลงทุกค่าความจริงของอินพุตและเอาต์พุต ให้เป็นสมการบูลลีน ซึ่งมีตัวดำเนินการพื้นฐาน and or not ทั้งหมด โดยเราสามารถออกแบบวงจรเชิงผสมได้ตามขั้นตอนดังนี้

1. เขียนตารางค่าความจริงของวงจร
2. เขียนผังคาร์โนท์และลดรูปวงจร
3. แปลงจากผังคาร์โนท์เป็นสมการบูลลีน
4. ออกแบบแผนผังวงจร

ดูเพิ่ม
-------

* วงจรเชิงลำดับ
* Sum of Products
* Product of Sums
ไพ่ทำโทษของฮาตส์ วัตถุประสงค์ของฮาตส์ คือ เลี่ยงการได้ทริกที่มีไพ่ใด ๆ ต่อไปนี้
**ฮาตส์** (อังกฤษ: Hearts) เป็นเกมไพ่ชนิดหนึ่ง ใช้ผู้เล่น 4 คน มีการลงไพ่ครั้งละ 1 ใบ ในแต่ละครั้งใครลงไพ่สูงสุดคือผู้กินไพ่ชุดนั้นไป และมีสิทธิ์เรียกไพ่ในครั้งต่อไป ไพ่บางใบมีแต้ม บางใบไม่มี เมื่อหมดรอบ (13 ครั้ง) ก็จะมีการจดแต้มสะสมไว้จนกว่าจะจบเกม เกมจะจบก็ต่อเมื่อมีผูเล่นคนใดคนหนึ่งมีแต้มเกิน 100 แต้ม ผู้ที่มีแต้มน้อยที่สุดในตอนนั้นถือเป็นผู้ชนะ

กติกา
-----

แจกไพ่ทั้งหมด 52 ใบ ให้ผู้เล่น 4 คน คนละ 13 ใบ ก่อนจะลงไพ่ในบางรอบจะมีการแลกไพ่กับผู้เล่นคนอื่น ครั้งละ 3 ใบ โดยในรอบแรกให้ผู้เล่นที่อยู่ทางซ้าย รอบที่สองทางขวา รอบที่สามตรงข้าม รอบที่สี่ไม่มีแลกไพ่ วนไปเรื่อย ๆ จนกว่าจะจบเกม เมื่อแลกไพ่เสร็จผู้ที่มี 2♣ จะเป็นคนเรียกไพ่ก่อนโดยต้องเรียก 2♣ เท่านั้น จากนั้นผู้เล่นคนอื่น ๆ ก็จะลงไพ่ดอกเดียวกับคนเริ่มโดยวนซ้าย ใครลงไพ่สูงสุดก็กินไป (2 เล็กสุด A ใหญ่สุด) และเรียกไพ่ในรอบต่อไป (ถ้าลงไพ่คนละดอกกับผู้เรียกจะไม่มีสิทธิ์กิน)

ไพ่มีแต้ม
---------

ไพ่ที่มีแต้มในเกมฮาตส์มีทั้งหมด 14 ใบ ได้แก่ A♥ 2♥ 3♥ 4♥ 5♥ 6♥ 7♥ 8♥ 9♥ 10♥ J♥ Q♥ K♥ และ Q♠ โดยไพ่โพแดงมีค่าใบละ 1 แต้ม และ Q♠ มีค่า 13 แต้ม ผู้ที่ได้แต้มไปคือผู้ที่กินไพ่เหล่านี้ไป ยกเว้นในกรณีที่มีผู้เล่นคนใดคนหนึ่งกินไพ่มีแต้มได้ทั้งหมดในตาเดียว ผู้เล่นคนนั้นจะไม่ได้แต้ม 26 แต้ม แต่ว่าผู้เล่นคนอื่นๆจะบวกคนละ 26 แต้มแทน เรียกว่า การยิงพระจันทร์ (Shooting the moon)

ข้อห้ามในการลงไพ่
-----------------

* ห้ามลงไพ่คนละดอกกับผู้เรียกไพ่ ยกเว้นว่าไม่มีไพ่ดอกนั้นอยู่บนมือ
* ห้ามลงไพ่มีแต้มในตาแรก ยกเว้นไม่มีไพ่ที่ไม่มีแต้ม
* ห้ามเรียกดอกโพแดง ยกเว้นมีคนอื่นเรียกดอกโพแดง หรือว่าบนมือมีแต่ดอกโพแดง จึงจะสามารถเรียกดอกโพแดงได้ (หรือลงตอนที่ไม่มีดอกเหมือนผู้เรียก)
**วงจรสะพาน** (อังกฤษ: bridge circuit) เป็นประเภทหนึ่งของวงจรไฟฟ้า ในวงจรนี้จะมีสองสาขาที่อยู่ในแนวขนานกัน โดยมีสาขาที่สามเป็น "สะพาน" ที่เชื่อมต่อระหว่างสองสาขาแรกที่จุดกลางระหว่างสองสาขานั้น แต่เดิมสะพานถูกพัฒนาขึ้นมาเพื่อวัตถุประสงค์ในการตรวจวัดในห้องปฏิบัติการ และหนึ่งในจุดเชื่อมกลางสะพานมักจะปรับได้เมื่อนำมาใช้ในงานดังกล่าว วงจรสะพานในขณะนี้สามารถพบได้ในการใช้งานมากมาย ทั้งเชิงเส้นและไม่เชิงเส้น รวมทั้งใน เครื่องมือวัด, การกรอง และ การแปลงพลังงานไฟฟ้า

แผนผังของสะพานแบบ Wheatstone
วงจรสะพานที่รู้จักกันดีที่สุด สะพานแบบ Wheatstone ถูกคิดค้นโดย ซามูเอล ฮันเตอร์ คริสตี้ และทำให้เป็นที่นิยมโดย ชาลส์ วีทสโตน มันถูกใช้สำหรับวัด ความต้านทาน มันถูกสร้างขึ้นมาจากตัวต้านทานสี่ตัว มีสองตัวที่รู้ค่าเป็น R1 และ R3 (ดูภาพ) Rx เป็นความต้านทานที่ต้องการรู้ค่า และ R2 สามารถปรับค่าได้และผ่านการสอบเทียบแล้ว สองจุดที่อยู่ตรงข้ามกันในแนวดิ่งจะเชื่อมต่อเข้ากับแหล่งที่มาของกระแสไฟฟ้า เช่นแบตเตอรี่ และมี มิเตอร์แรงดัน เชื่อมต่อคร่อมอีกสองจุดในแนวนอน R2 จะถูกปรับจนกระทั่งมิเตอร์อ่านค่าที่ศ​​ูนย์ ดังนั้นหมายความว่าอัตราส่วนระหว่าง R2 ต่อ R1 จะมีค่าเท่ากับอัตราส่วนระหว่าง Rx ต่อ R3 ดังนั้นค่าของ Rx จึงสามารถคำนวณได้

สะพานแบบ Wheatstone ยังถูกทำให้เป็นสากลเพื่อวัด อิมพีแดนซ์ ในวงจร AC และเพื่อวัดค่าความต้านทาน, ค่าการเหนี่ยวนำ, ค่าความจุ และ ปัจจัยการกระจายพลังงาน ได้แยกต่างหาก การจัดเรียงชิ้นส่วนในรูปแบบอื่นๆที่รู้จักกันได้แก่ สะพานแบบ Wien สะพานแบบแมกซ์เวลล์ และ สะพานแบบ Heaviside วงจรทั้งหมดนี้จะขึ้นอยู่บนหลักการเดียวกันซึ่งก็คือเพื่อเปรียบเทียบขาออกของสอง โปเทนฉิโอมิเตอร์ ที่ใช่แหล่งจ่ายไฟร่วมกัน

ในการออกแบบแหล่งจ่ายไฟ วงจรสะพานหรือ วงจรเรียงกระแสแบบสะพาน (อังกฤษ: Bridge Rectifier) เป็นจัดเรียงของ ไดโอด หรืออุปกรณ์ที่คล้ายกันจะถูกใช้ในการทำให้กระแสไฟฟ้าไหลในทิศทางเดียว ซึ่งก็คือการแปลงจากไฟฟ้าที่ไม่รู้จักขั้วหรือไฟฟ้าสลับให้เป็นกระแสตรงที่รู้จักกันขั้ว

ใน ตัวควบคุมมอเตอร์ บางตัว สะพานแบบ H จะถูกใช้ในการควบคุมทิศทางการหมุนของมอเตอร์

อ้างอิง
-------

1. ↑  Bureau of Naval Personnel, *Basic Electricity*, p.114, Courier Dover Publications, 1970 ISBN 0-486-20973-3.
2. ↑  
Clarence W. De Silva, *Vibration monitoring, testing, and instrumentation*, pp.2.43-2.49, CRC Press, 2007 ISBN 1-4200-5319-1
3. ↑  All about circuits: AC bridge circuits
เท็มมูซุร้านจิไรยะที่เขตฮิงาชิในนครนาโงยะ
เท็มมูซุที่ร้านเซ็นจุในนครสึ
เท็มมูซุที่ร้านเฉพาะทาง บุงกาโร (文化楼) นครคิโยซุ
**เท็มมูซุ** (ญี่ปุ่น: 天むす; โรมาจิ: *Tenmusu*) เป็นโอนิงิริที่ปั้นโดยใช้เทมปุระกุ้งฝอยเป็นเครื่อง เป็นหนึ่งในอาหารนาโงยะที่เป็นที่รู้จัก มีแหล่งกำเนิดที่ร้านเซ็นจุ (千寿) ที่ย่านไดมงในนครสึ จังหวัดมิเอะ

โดยมากมักใช้กุ้งเป็นส่วนประกอบเพียงอย่างเดียว แต่ร้านอาหารบางแห่งอาจใช้กุ้งและผักเล็ก ๆ โดยทำเป็นคากิอาเงะ

สำหรับรสชาตินั้นร้านเซ็นจุที่เป็นต้นกำเนิดนั้นใช้กุ้งเทมปุระที่มีรสเค็ม และรูปร่างโดยรวมของข้าวปั้นนั้นมีขนาดใหญ่ ในขณะที่ร้านจิไรยะ (地雷也) ที่นาโงยะและอีกหลายร้านจะใช้กุ้งเทมปุระปรุงรสด้วยโชยุและขนาดโดยรวมของข้าวปั้นจะมีขนาดพอดีคำ

อ้างอิง
-------

1. ↑  金木有香 (2014-10-31). *三重あるある*. TOブックス. p. 159. ISBN 978-4-86472-300-8.`{{cite book}}`: CS1 maint: date and year (ลิงก์)
2. ↑  岡田登 (2015-03-19). *意外と知らない三重県の歴史を読み解く! 三重「地理・地名・地図」の謎*. じっぴコンパクト新書251. 実業之日本社. p. 191. ISBN 978-4-408-45546-4.`{{cite book}}`: CS1 maint: date and year (ลิงก์)
3. ↑  三重県地位向上委員会 編 (2015-01-25). *三重のおきて ミエを楽しむための48のおきて*. アース・スター エンターテイメント. p. 174. ISBN 978-4-8030-0657-5.`{{cite book}}`: CS1 maint: date and year (ลิงก์)
4. ↑  「名古屋めし?まぁいいじゃない」中日新聞2017年1月1日付、4部三紀7ページ
กล้องของเอิร์ธทีวี ใน มาเก๊า
**เอิร์ธทีวี** (อังกฤษ:EarthTV) เป็น เครือข่ายโทรทัศน์ดาวเทียมสัญชาติเยอรมัน ออกอากาศภาพจากกล้องโทรทัศน์วงจรปิดในเมืองสำคัญต่างๆทั่วโลก ซึ่งกล้องของเอิร์ธทีวีตั้งอยู่ในสถานที่ที่เป็นจุดสนใจหรือสถานที่ที่ไม่ค่อยรู้จัก เช่น ชายหาด ภูเขา หรือมุมเมืองของเมืองใหญ่ๆ 

เอิร์ธทีวีมีกล้องติดตั้งในเมืองสำคัญ 70 เมืองทั่วโลก และออกอากาศรายการสั้นๆ ในชื่อ The World Live นำเสนอภาพจากเมืองสำคัญ 7 เมืองในเวลา 90 วินาที ออกอากาศทางสถานีโทรทัศน์กว่า 200 ประเทศทั่วโลก

รายการที่ผลิต
-------------

* The World LIVE
* Motion Timelapse
* Seasonal Motion Timelapse
* Earthquiz
* World Weather
* Best Of the Month
* Best of World Live
* El Mundo En Directo(Spanish)
* The world programes
* What A World!
* What A Day!
* What A Month!
* World Cup Countdown
* World Cultural Events

รายการของเอิร์ธทีวีออกอากาศทางสถานีโทรทัศน์ต่างๆทั่วทุกมุมโลก เช่น N24 บีบีซี เวิลด์นิวส์ เอสบีเอสวัน แชนแนลนิวส์เอเชีย ซีทีเอ็น ทีวีบี ฯลฯ

### การออกอากาศในประเทศไทย

ในประเทศไทย เอิร์ธทีวีออกอากาศในประเทศไทยประมาณช่วงปี พ.ศ. 2550[] ทางโมเดิร์นไนน์ทีวี ในช่วงรายการข่าวเที่ยง และข่าวค่ำ รวมถึงเคยออกอากาศทางช่อง ทีเอ็นเอ็น24 ในช่วงประมาณปี พ.ศ. 2552 - พ.ศ. 2553 

ปัจจุบัน (พ.ศ. 2559) เอิร์ธทีวีย้ายไปออกอากาศทางช่องพีพีทีวี โดยออกอากาศในช่วงหลังช่วงรายการนาทีข่าวทุกต้นชั่วโมง



1. ↑  "สำเนาที่เก็บถาวร". เก็บจากแหล่งเดิมเมื่อ 2010-02-12. สืบค้นเมื่อ 2010-02-12.
**เจ้าไชยน้อย** เป็นโอรสใน เจ้าองค์คำ และ หม่อมยวนมารดาน่าจะเป็นสตรีชาวล้านนา เมื่อครั้งที่พระบิดาได้ครองล้านนา(เชียงใหม่) พระบิดาขอพระองค์พยายามจะตีเอาเมือง ล้านช้างหลวงพระบางคืนจาก เจ้าอินทโฉม หลายครั้งแต่ไม่สำเร็จ จนทำให้พระอนุชาหลายพระองค์สิ้นพระชนม์ เมื่อครั้งรบกับพม่า พระบิดาส่งพระองค์ลงไปตั้งรับที่หัวเมือง อันจะพบประวัติของพระองค์ในประวัติการสร้างหมู่บ้านนาเบื้ยแขวนเมืองเถิน ความว่า"เมื่อเจ้าน้อยเมืองเชียงใหม่ได้เกณฑ์คนมาถางป่าเพื่อทำเป็นที่นาสำหรับสเบี่ยงอาหารกลับพบว่าบริเวณนั้นเต็มไปด้วยหอยเบื้ย และที่บริเวณนั้นยังอุดมสมบูรณ์ดีจึงเหมาะที่จะให้ตั้งรกรากและที่นั้นว่า นาเบี้ย" จนถึงปัจจุบัน เมื่อครั้งที่พระเชษฐา เจ้าสุวรรณ ของพระองค์มีเรื่องบาดหมางกันกับพระอนุชา เจ้าอโนชา ทำให้พระองค์เป็นรัชทายาทต่อจะพระอนุชา แต่พระองค์ทรงเบื่อหนายกับการเมืองหรืออาจจะถูกพระอนุชา เจ้าจันทร์เนรเทศ พระองค์จึงได้ทิ้งเชียงใหม่มาอยู่ที่เมืองเถิน หรือ นาเบื้ย นาโป่ง พร้อมข้าทาส ซึ่งได้ขยับขยายไปอย่างกว้างขวางจะพบกำแพงเมืองเก่าและวัดเก่าในแถบนี้ 
สายสกุลที่สืบเชื้อสายพระองค์จนถึงปัจจุบัน ได้แก่ ไชยมูลวงศ์ ใจมูลวงศ์ บางสายใช้ ชัยมูลวงศ์(สายนี้จะทางหม่อมที่อพยพไปอยู่สุโขทัย)

1. ↑  พงศาวดารล้านช้างหลวงพระบาง ฉบับ ลูกขุน
**กาลีญาดา** (โปรตุเกส: *galinhada*, ออกเสียง: [ɡalĩˈj̃adɐ]) เป็นอาหารบราซิลที่มีส่วนประกอบสำคัญได้แก่ข้าวและเนื้อไก่ซึ่งมีสีออกเหลืองคล้ายกับปาเอยา อาร์โรซกอนโปโย หรือข้าวหมกไก่ สีเหลืองนั้นมาจากหญ้าฝรั่นซึ่งมีราคาแพง ทำให้ในหลายสูตรที่เผยแพร่ออนไลน์มักแนะนำให้ใช้ขมิ้นแทนซึ่งจะทำให้ได้กาลีญาดาที่มีสีเหลืองคล้ายกัน แต่รสชาติจะแตกต่างกันเล็กน้อย โดยทั่วไปแล้วกาลีญาดานิยมปรุงในกระทะหรือหม้อใบเดียว การปรุงกาลีญาดาจะเริ่มจากการหมักไก่กับเครื่องปรุงรสและเครื่องเทศต่าง ๆ ให้เข้าเนื้อ ซึ่งเป็นขั้นตอนที่สำคัญ จากนั้นจึงนำไปปรุงในลักษณะคล้ายกับสตูในน้ำสต๊อกไก่ร่วมกับหอมใหญ่ กระเทียม และมะเขือเทศ เมื่อไก่สุกแล้วจึงเติมข้าวที่ซาวแล้วลงไปเพื่อหุงในน้ำสตูจนสุก

กาลีญาดานิยมรับประทานในพื้นที่แถบตอนใต้ของประเทศเช่นรัฐโกยาช รัฐเซาเปาลู และรัฐมีนัชเจไรช์ เป็นต้น และนิยมรับประทานในวันเสาร์ศักดิ์สิทธิ์เพื่อเฉลิมฉลองการสิ้นสุดเทศกาลมหาพรตในประเทศบราซิล แต่เนื่องจากกาลีญาดาเป็นอาหารที่ทำง่าย ทำให้สามารถปรุงรับประทานในเวลาอื่นได้ด้วยเช่นกัน นอกจากนี้ยังนิยมรับประทานเพื่อบรรเทาอาหารเมาค้างด้วย สันนิษฐานว่ากาลีญาดามีที่มาจากชาวโปรตุเกสที่เดินทางเข้ามาค้นหาโลหะมีค่าในแถบทวีปอเมริกาใต้ กาลีญาดาในแต่ละพื้นที่จะมีส่วนผสมที่แตกต่างกันไปตามแต่วัตถุดิบที่มีในท้องถิ่น เช่นในรัฐมีนัชเจไรช์จะนิยมใส่กระเจี๊ยบลงไป ในขณะที่ในรัฐโกยาชจะใช้เปกีและกวาบีโรบา เป็นต้น นอกจากนั้นแล้วผู้ปรุงแต่ละคนก็อาจจะดัดแปลงสูตรกาลีญาดาต่อไปได้อีก เช่นเติมไส้กรอกหรือผักชนิดอื่นเพิ่มลงไป

อ้างอิง
-------

1. 1 2 3 4  FOODANDROAD. "Galinhada, a traditional Brazilian dish of rice with chicken". *Foodandroad.com*. สืบค้นเมื่อ 31 December 2022.
2. 1 2  "BRAZILIAN CHICKEN AND SAFFRON RICE (GALINHADA)". *Texas de Brazil*. 27 June 2022. สืบค้นเมื่อ 31 December 2022.
3. 1 2 3  Bruna. "Brazilian Chicken and Rice: Galinhada Recipe". *I Heart Brazil*. สืบค้นเมื่อ 31 December 2022.
4. 1 2 3 4 5  Mesquita, Olivia (23 March 2021). "Galinhada". *Olivia's Cuisine*. สืบค้นเมื่อ 31 December 2022.
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**อารามเอียร์เซ** (เยอรมัน: *Reichsabtei Irsee*, อังกฤษ: Irsee Abbey) เป็นอารามคณะเบเนดิกตินที่ตั้งอยู่เมืองเอียร์เซในบาวาเรียในประเทศเยอรมนี ในปัจจุบันอารามเอียร์เซใช้เป็นสถานที่สำหรับการประชุมสัมมนา และศูนย์ฝึกหัดของเขตบริหารชวาเบีย

ประวัติ
-------

### แอบบีย์

ตราอาร์มของแอบบี
อารามเอียร์เซที่อุทิศให้แก่พระแม่มารีย์ก่อตั้งขึ้นในปี ค.ศ. 1186 โดยมาร์เกรฟเฮนรีแห่งรอนส์แบร์กเพื่อเป็นสักการสถานสำหรับประชาคมนักบวชที่ขยายตัวขึ้นรอบๆ ที่พำนักของนักพรตในท้องถิ่น อารามเอียร์เซแทบจะมาสิ้นสุดลงในคริสต์ศตวรรษที่ 14 เมื่อเหลือนักบวชอยู่องค์เดียว แต่ได้รับการช่วยเหลือให้รอดพ้นจากการถูกปิดในปี ค.ศ. 1373 โดยอันนาแห่งเอลเลอร์บาคผู้เป็นน้องสาวของบิชอปแห่งเอาก์สบูร์กและผู้ที่เธอแต่งตั้งให้ช่วยเหลือ อธิการคอนราดที่ 3 ที่มีชื่อเสียงว่าเป็นผู้ที่มีความมัธยัสถ์มาก หลังจากการพ่ายแพ้อย่างหนักระหว่างทั้งสงครามชาวนาในปี ค.ศ. 1525 และในสงครามสามสิบปีในคริสต์ศตวรรษที่ 17 แล้วที่รวมไปถึงการทำลายห้องสมุดทั้งสองครั้ง และครั้งที่สองในการทำลายหอเก็บเอกสารไปด้วย อารามเอียร์เซมาฟื้นตัวอย่างมั่นคงอีกครั้งในปลายคริสต์ศตวรรษที่ 17 และในปี ค.ศ. 1694 ก็ได้รับ "อิมพีเรียลอิมมีเดียซี" ขึ้นเป็นอิมพีเรียลแอบบีย์ของจักรวรรดิโรมันอันศักดิ์สิทธิ์ เมื่อมาถึงปี ค.ศ. 1802 แอบบีย์ก็ถูกยุบเลิกจากการเป็นอารามระหว่างการปฏิรูปดินแดนในเยอรมนีกลายเป็นส่วนหนึ่งของบาวาเรีย หนังสือส่วนใหญ่ที่เป็นของหอสมุดถูกย้ายไปเก็บรักษาไว้ที่อารามเมทเทิน

ในปี ค.ศ. 1812 ก็ได้มีการจัดตั้งที่พักให้กับนักบวชและเจ้าหน้าที่ประจำท้องถิ่นในตึกรามที่เคยเป็นอารามมาก่อน

### โรงพยาบาล

ตั้งแต่ปี ค.ศ. 1849 อารามเอียร์เซก็ใช้เป็นโรงพยาบาลและสถานบำบัดผู้ป่วยด้วยโรคจิต ระหว่างปี ค.ศ. 1939 จนถึงปี ค.ศ. 1945 ผู้ป่วยกว่า 2,000 คนจากเอียร์เซและคอฟบวยเรนทั้งผู้ใหญ่และเด็กถูกส่งตัวไปยังค่ายมรณะ

### ศูนย์กลางสำหรับการสัมมนา

ในปี ค.ศ. 1972 โรงพยาบาลก็ปิดลง เจ้าหน้าที่ท้องถิ่นของดิสตริคท์ชวาเบียก็เริ่มทำการบูรณปฏิสังขรณ์สิ่งก่อสร้างในปี ค.ศ. 1974 และเปิดขึ้นเป็น "ศูนย์สัมมนาและฝึกหัดแอบบีเออร์เซแห่งชวาเบีย" (Schwäbische Tagungs- und Bildungszentrum Kloster Irsee) ในปี ค.ศ. 1984.

ระเบียงภาพ
----------

* อารามเอียร์เซอารามเอียร์เซ
* ทางเดินกลางทางเดินกลาง
* แท่นบูชาเอกแท่นบูชาเอก
* การตกแต่งหน้าแท่นบูชาเอกการตกแต่งหน้าแท่นบูชาเอก
* ประติมากรรมนักบุญรอคประติมากรรมนักบุญรอค
* การตกแต่งบนเพดานการตกแต่งบนเพดาน
* จิตรกรรมฝาผนังบนเพดานจิตรกรรมฝาผนังบนเพดาน
* แท่นเทศน์ทรงเรือแท่นเทศน์ทรงเรือ
* การตกแต่งบนแท่นเทศน์การตกแต่งบนแท่นเทศน์
* การตกแต่งบนเหนือแท่นเทศน์การตกแต่งบนเหนือแท่นเทศน์

อ้างอิง
-------

1. ↑  Catholic Encyclopedia: Abbey

ดูเพิ่ม
-------

* แอบบีย์
* คริสต์ศาสนสถาน
* สถาปัตยกรรมการก่อสร้างมหาวิหารในยุโรปตะวันตก
* ส่วนประกอบของคริสต์ศาสนสถาน
* แผนผังมหาวิหาร (ผังแสดงส่วนประกอบต่างๆ ของวัด)
* สถาปัตยกรรมโรมาเนสก์
* สถาปัตยกรรมบารอก

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ อารามเอียร์เซ
 วิกิมีเดียคอมมอนส์มีสื่อเกี่ยวกับ แท่นเทศน์เอียร์เซ

* พจนานุกรมศัพท์สถาปัตยกรรมคริสต์ศาสนา
* (เยอรมัน) Homepage of the Kloster Irsee Training Centre
* (เยอรมัน) Klöster in Bayern: Irsee
สำหรับความหมายอื่น ดูที่ ไอ้ปื๊ด

**กิตติพงศ์ วงศ์ทอง** เป็นที่รู้จักในชื่อ **ไอ้ปื๊ด** เป็นเด็กชายตัวดำ ฟันหลอ หน้าตายิ้มแย้ม ที่เป็นพรีเซ็นเตอร์โฆษณา ในการเปิดตัวหนังสือพิมพ์คมชัดลึก ในเครือเนชั่น ตั้งแต่เดือนตุลาคม พ.ศ. 2544[]

กิตติพงศ์ วงศ์ทอง มีชื่อเล่นว่า โอ เป็นบุตรของนายชาลีและนางถนอม วงศ์ทอง เข้าสู่วงการจากการที่มารดาพาไปสมัครที่บริษัทโมเดลลิ่งตั้งแต่อายุ 9 ขวบ  และได้รับคัดเลือกจากบริษัทโฆษณาแม็ทชิ่งสตูดิโอ ให้เป็นพรีเซ็นเตอร์แทนหนังสือพิมพ์รายวันภาษาไทยฉบับใหม่ในเครือเนชั่น และต้องออกเดินสายไปทั่วประเทศ เพื่อแนะนำสินค้า และถ่ายทำภาพยนตร์โฆษณา และรายการโทรทัศน์ และเป็นที่รู้จักในชื่อ "ไอ้ปื๊ด" มีผลงานมากมาย

ปัจจุบัน กิตติพงศ์ วงศ์ทอง เรียนหนังสืออยู่ที่โรงเรียนวัดเทพลีลา มีผลงานแสดงภาพยนตร์เกาหลี เรื่องไต้ตุ๋ม *Tae-poong* (2006)  ละครโทรทัศน์เรื่อง "ขบวนการปุกปุย" ออกอากาศทางช่อง 7  ละคร "มนต์รักล็อตเตอรี" ของอาร์เอส ทางช่อง 3  และเล่นลิเกประจำคณะ "ทรงพลศิษย์คูณ ป."

ผลงาน
-----

### ละครโทรทัศน์

| ปี พ.ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2545 | มาดามยี่หุบ | ช่อง 3 | หมา |  |
| 2546 | ผู้ใหญ่ลีกับนางมา | ช่อง ITV | ปื๊ด |  |
| 2548 | ขบวนการปุกปุย | ช่อง 7 | ทอม |  |
| ดื้อนักรักเลย | ช่อง 3 | กบ |  |
| 2549 | มนต์รักล็อตเตอรี่ | ช่อง 3 | เปี๊ยก |  |
| คุณชายร้ายเล่มเกวียน | ช่อง 3 |  | รับเชิญ |
| 2550 | กิ่งแก้วกาฝาก | ช่อง 3 | ปิง | รับเชิญ |
|

### ผลงานละคร

| ปี พ.ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2541 | เลื่อมสลับลาย | ช่อง3 | นครินทร์ (ริน) | (ตอนเด็ก) |
| 2542 | วิมานเมขลา | ช่อง7 | พญา | (วัยเด็ก) |

1. 1 2  "วันนี้ของ "ไอ้ปื๊ด" ด.ช.กิตติพงศ์ วงศ์ทอง". คลังข้อมูลเก่าเก็บจากแหล่งเดิมเมื่อ 2008-08-24. สืบค้นเมื่อ 2008-03-17.
2. ↑
3. ↑  เรื่องย่อ ขบวนการปุกปุย
4. ↑  "ละคร มนต์รักล็อตเตอรี่". คลังข้อมูลเก่าเก็บจากแหล่งเดิมเมื่อ 2008-06-17. สืบค้นเมื่อ 2008-03-17.
ทอม ธิโบโด หัวหน้าผู้ฝึกสอนทีมชิคาโก บูลส์
**การฝึกสอนบาสเกตบอล** คือปฏิบัติการด้านการกำกับและการวางกลยุทธของทีมบาสเกตบอล หรือนักบาสเกตบอลเป็นรายบุคคล การฝึกสอนบาสเกตบอลโดยทั่วไปจะครอบคลุมการปรับปรุงทั้งแบบรายบุคคลและแบบทีม ในทักษะการรุกและการป้องกัน ตลอดจนการวางเงื่อนไขทางกายภาพโดยรวม

การฝึกสอนมักจะดำเนินการโดยคนเพียงคนเดียว และมักจะมีความช่วยเหลือจากผู้ช่วยที่จำนวนหนึ่งคนหรือมากกว่า

เครื่องมือการฝึกสอน
-------------------

บอร์ดแสดงแผนในช่วงก่อนการแข่งขันเพื่ออธิบายถึงการเล่นและแสดงภาพรวมของกลยุทธฝ่ายทีมตรงข้าม ผู้ฝึกสอนจะเป็นผู้วางกลยุทธและเป็นคนสืบเหตุการณ์ทีมฝ่ายตรงข้ามและหาวิธีที่จะเอาชนะทีมเหล่านั้นให้มากที่สุดเท่าที่จะทำได้ ในขณะเดียวกัน เขาจะเลือกผู้เล่นที่ดีที่สุดห้าคนลงสนามในช่วงเริ่มการแข่งขัน (มีเพียงห้าคนเท่านั้นในการแข่งแต่ละครั้ง) ผู้ฝึกสอนยังต้องตระหนักถึงลูกทีมที่เขาได้คุมตลอดทั้งการแข่งขัน เพื่อให้เขาเหล่านั้นเกิดมีกำลังใจที่ฮึกเหิม

ดูเพิ่ม
-------

* หัวหน้าผู้ฝึกสอน
* ผู้ฝึกสอน

อ้างอิง
-------

1. ↑  "Thibodeau named 18th head coach in franchise history". *NBA.com*. Turner Sports Interactive, Inc. June 23, 2010. สืบค้นเมื่อ June 23, 2010.
**โรงเรียนศิลปะมัธยมปลายช็อนจู** (เกาหลี: 전주예술고등학교; อังกฤษ: Jeonju Fine Arts High School) เป็นโรงเรียนมัธยมปลายเอกชน ตั้งอยู่ที่ เขตวันจู จังหวัดจอลลาเหนือ โดยได้รับการรับรองสถาบันในวันที่ 10 ตุลาคม ค.ศ. 1994 และในวันที่ 6 มีนาคม ค.ศ. 1995 ได้มีการจัดให้มีหลักสูตรการดนตรี, การขับร้อง, ภาพยนตร์และการละคร โดยได้ทำการจัดการเรียนการสอนใน 15 ห้องเรียน คำขวัญของโรงเรียน คือ ความปรองดอง, ความคิดสร้างสรรค์ และการบริการ ต้นไม้ประจำโรงเรียนคือ ไพน์แดงเกาหลี และมีดอกอาซาเลีย (*Rhododendron mucronulatum*) เป็นดอกไม้ประจำโรงเรียน และสถาบันแห่งนี้ยังได้รับรางวัลด้านความคิดสร้างสรรค์สาขาศิลปะจากผลงานของครูผู้สอนและนักเรียน โดยได้รับการยอมรับในระดับประเทศของสาขาดังกล่าว รวมถึงเป็นที่รู้จักในฐานะของโรงเรียนที่มีนักร้องที่มีชื่อเสียงสำเร็จการศึกษาจากที่แห่งนี้

สาขาวิชาที่เปิดสอน
------------------

* สาขาการดนตรี
* สาขาการขับร้อง
* สาขาวิจิตรศิลป์
* สาขาการเต้นรำ
* สาขาศิลปะและวัฒนธรรม

ศิษย์เก่าที่มีชื่อเสียง
-----------------------

* แทยอน และ ซอฮย็อน นักร้องวงเกิลส์เจเนอเรชัน
* อี มินนู นักร้อง, นักแสดง

อ้างอิง
-------

1. ↑  전주예술고등학교 - doopedia (เกาหลี)
2. ↑  전주예술고 박교선교사 사도상 수상 - 전북도민일보 (เกาหลี)
3. ↑  전주예술고등학교 졸업식.. 인기그룹 소녀시대 김태연 졸업[*ลิงก์เสีย*] (เกาหลี)
4. ↑  ‘소녀시대’ 태연, 전주예술고교 졸업식서 공로상 표창, mydaily.co.kr. February 6, 2008. Retrieved May 13, 2010. (เกาหลี)
5. ↑  서현, 태연이어 소녀시대 두번째로 우결 출연 ‘차이 뭘까?’ (เกาหลี)

แหล่งข้อมูลอื่น
---------------

* 전주예술고등학교 (เกาหลี)